OpenLLM-France/wikimedia huggingface dataset:
# Can Manyana

Can Manyana és un edifici del municipi de Rabós (Alt Empordà) inclòs en l'Inventari del Patrimoni Arquitectònic de Catalunya.

## Descripció

Situat a la banda de llevant del nucli urbà de la petita població de Rabós, al carrer del Pont.
Edifici aïllat de planta rectangular, amb la coberta de teula de dues vessants i distribuït en planta baixa i pis. Totes les obertures de la planta baixa de l'edifici són d'arc rebaixat i estan bastides amb maons, mentre que les dels pisos són rectangulars i amb els emmarcaments arrebossats. La façana principal, orientada al carrer del Pont, presenta dos portals d'accés a l'interior; un d'ells presenta l'emmarcament arrebossat i pintat. Al mig hi ha una finestra rebaixada feta de maons, tot i que actualment està tapiada. Al pis hi ha dues senzilles finestres rectangulars, al mig de les quals hi ha una placa amb el nom del propietari, FLORENCIO NOUVILAS, i l'any de construcció, 1880. Adossada a llevant de la façana principal hi ha un petit cos de planta quadrada, a manera de torre, amb la coberta plana i una porta actualment tapiada. Al costat d'aquest element hi ha un cos auxiliar rectangular amb la coberta d'un sol vessant, distribuït en una sola planta. Les obertures continuen essent d'arc rebaixat i maons.
La construcció està arrebossada i pintada.

## Història

Molí de poca aigua propietat de la família Nouvilas, hisendats de Castelló d'Empúries i originària de San Quirze de Colera, dels que es tenen notícies des del segle xvi.
El conegut molí del pont presenta una placa commemorativa a la façana principal en la que hom pot llegir FEDERICO NOUVILAS 1880, nom del propietari i any que pot correspondre a alguna reformar o ampliació de la casa, donat que l'edifici ja és nomenat anteriorment en una estadística industrial que data de l'any 1862.
Actualment ha estat restaurada i és utilitzada com a segona residència.

## Referències

* 1 2 3 4 5 6 «Can Manyana». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Erophila

Erophila és un gènere de plantes amb flors dins la família Brassicàcia. Consta de tres espècies pròpies de la regió eurosiberiana i mediterrània. Als Països Catalans només es presenta l'espècie Erophila verna.

## Notes

* ↑ Bolòs i Vigo Flora dels Països Catalans
# Víktor Wagner

Víktor Vladímirovitx Wagner, a vegades transliterat Vagner, va ser un matemàtic soviètic.
Wagner es va graduar el 1927 com mestre a l'Escola Pedagògica de Balaixov. Els anys següents va ser educador en un orfenat ia una escola de camperols, mentre estudiava matemàtiques pel seu compte. El 1930 va superar l'examen d'oient i va obtenir el graduat a la universitat Estatal de Moscou. Entre 1932 i 1935 va seguir estudis de matemàtiques i física a la universitat de Moscou, en la qual va presentar la seva tesi doctoral el 1935 sobre varietats holonómiques, sota la direcció de Veniamín Kàgan. Els seus resultats eren tan profunds que li va ser concedida la Medalla Lobatxevski per aquest treball. Des de 1935 va ser professor de la universitat de Saràtov fins al 1978 en que es va retirar. Va morir sobtadament el 1981, mentre viatjava en tren de Berlín a Moscou, a la ciutat de Brest (avui a Belarús).
Wagner va publicar un centenar d'articles científics en el camp de l'àlgebra i geometria. Alguns d'ells van tenir un paper important en el desenvolupament de la teoria de la dinàmica de sistemes mecànics amb restriccions no holonòmiques.

## Referències

* ↑ Hollings i Lawson, 2017, p. 5.
* ↑ Васильев et al., 1982, p. 171.
* ↑ Schein, 1981, p. 191.
* ↑ Макеев, 2009, p. 132.
* ↑ Schein, 1981, p. 198-200.
* ↑ Макеев, 2009, p. 132-134.

## Bibliografia

* Васильев, А. М.; Ефимов, Н. В.; Кострикин, А. И.; Либер, А. Е.; Лoпшиц, А. М.; Ляпин, Е. C.; Рашевский, П. К. «Виктор Владимирович Вагнер (некролог)» (en rus). Успехи математических наук, Vol. 37, Num. 2(224), 1982, pàg. 171-174. DOI: 10.1070/RM1982v037n02ABEH003920. ISSN: 0042-1316.
* Hollings, Christopher D.; Lawson, Mark V. Wagner’s Theory of Generalised Heaps (en anglès). Springer, 2017. ISBN 978-3-319-63620-7.
* Макеев, Николай Николаевич «Виктор Владимирович вагнер (1908-1981)» (en rus). Вестник Пермского университета, Num. 7(33), 2009, pàg. 130-136.
* Schein, Boris M. «Victor Vladimirovich Vagner (1908–1981)» (en anglès). Semigroup Forum, Vol. 23, Num. 1, 1981, pàg. 189-200. DOI: 10.1007/BF02676643. ISSN: 0037-1912.

## Enllaços externs

* O'Connor, John J.; Robertson, Edmund F. «Víktor Wagner» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Аксанич, Мария. «В Балашовском институте открыта мемориальная доска В.В. Вагнеру». Saratov State University, 2009. [Consulta: 28 gener 2022]. (rus)
* «ВАГНЕР ВИКТОР ВЛАДИМИРОВИЧ». Саратовский государственный университет Н. Г. Чернышевского. [Consulta: 28 gener 2022]. (rus)
# Ikuko Abe

Ikuko Abe (Japó) és una nedadora japonesa de natació sincronitzada retirada que va arribar a ser medallera de bronze mundial en Guayaquil 1982 en el concurs per duos.

## Carrera esportiva

Al Campionat Mundial de Natació de 1982 celebrat a Guayaquil va guanyar la bronze en la competició per duos, després del Canadà (or) i Estats Units (plata), al costat de la seva companya d'equip que va ser Masako Fujiwara.

## Referències

* ↑ Fitxa. Arxivat 2015-06-10 a Wayback Machine. FINA. Consultat el 22 d'abril de 2018.
# Hilari

Hilari és el nom dels següents personatges:
* Hilari de Bitínia, pintor i filòsof grec (s. IV)
* Hilari de Frígia, intèrpret d'oracles grec
* Hilari d'Arle, eclesiàstic gal (s. V)
* Hilari Diaca, eclesiàstic sard (s. IV)
* Hilari de Poitiers, eclesiàstic gal del segle I
* Hilari I (Càller, Sardenya ? - Roma 468), papa de Roma
# Imandrita

La imandrita és un mineral de la classe dels silicats, que pertany al grup de la lovozerita. Rep el seu nom del llac Imandra, a Rússia, la seva localitat tipus.

## Característiques

La imandrita és un ciclosilicat de fórmula química Na₁₂Ca₃Fe3+ 2Si₁₂O$_{36}$. Cristal·litza en el sistema ortoròmbic. La seva duresa a l'escala de Mohs oscil·la entre 5 i 5,5.
Segons la classificació de Nickel-Strunz, la imandrita pertany a «09.CJ - Ciclosilicats amb enllaços senzills de 6 [Si₆O$_{18}$]$^{12-}$ (sechser-Einfachringe), sense anions complexos aïllats» juntament amb els següents minerals: bazzita, beril, indialita, stoppaniïta, cordierita, sekaninaïta, combeïta, kazakovita, koashvita, lovozerita, tisinalita, zirsinalita, litvinskita, kapustinita, baratovita, katayamalita, aleksandrovita, dioptasa, kostylevita, petarasita, gerenita-(Y), odintsovita, mathewrogersita i pezzottaïta.

## Formació i jaciments

Va ser descoberta al llac Imandra, a la vall del riu Vuonnemiok, al massís de Khibini, un massís que es troba a l'óblast de Múrmansk, a Rússia. Es tracta de l'únic indret on ha estat descrita aquesta espècie mineral.

## Referències

* ↑ «Imandrite» (en anglès). Mindat. [Consulta: 29 novembre 2017].
* ↑ «The New IMA List of Minerals – A Work in Progress – Updated: May 2017» (en anglès). International Mineralogical Association. Arxivat de l'original el 10 d’agost 2019. [Consulta: 29 novembre 2017].
# Inazuma Eleven (franquícia)

Inazuma Eleven (イナズマイレブン, Inazuma Irebun, 'Onze Llampecs') és una franquícia creada per l'empresa japonesa Level-5. La sèrie se centra en la història d'un equip de futbol escolar i combina elements de videojocs de rol amb partits de futbol i estratègia. El creador d'Inazuma Eleven és Akihiro Hino, dissenyador de videojocs i fundador de Level-5.

## Resum

La franquícia d'Inazuma Eleven es va originar amb el llançament del primer videojoc homònim el 2008 per a la consola Nintendo DS, una sèrie que ha venut més de 8 milions de còpies a tot el món el 2016. La seva popularitat ha propiciat una sèrie de manga i un seguit de sèries i pel·lícules animades de televisió. La història del primer videojoc comença amb en Mark Evans (Endou Mamoru en la versió original), un jove apassionat pel futbol que forma un equip escolar, el Raimon, amb l'objectiu de competir en àmbit nacional.

## Videojocs

Aquesta franquícia està principalment formada per videojocs, en els quals els jugadors prenen el control d'un protagonista i el seu equip per jugar a partits de futbol, a més d'explorar una narrativa. Cada lliurament introdueix nous personatges, tècniques especials i reptes. Ha abastat diverses consoles com la Nintendo DS, la Nintendo Wii o la Nintendo 3DS.

### Sèrie principal

* Inazuma Eleven (2008)
* Inazuma Eleven 2 (2009)
* Inazuma Eleven 3 (2010)
* Inazuma Eleven: Victory Road of Heroes (2023)

### Trilogia Inazuma Eleven GO

* Inazuma Eleven GO (2011)
* Inazuma Eleven GO: Chrono Stone (2012)
* Inazuma Eleven GO: Galaxy (2013)

### Jocs derivats

* Inazuma Eleven Strikers
* Inazuma Eleven Strikers 2012 Xtreme
* Inazuma Eleven GO Strikers 2013
* Inazuma Eleven 1, 2, 3!! The Legend of Mamoru Endou
* Inazuma Eleven Everyday
* Inazuma Eleven Online
* Inazuma Eleven Dash
* LINE Puzzle de Inazuma Eleven
* Inazuma Eleven SD

## Anime

Inazuma Eleven ha estat adaptat a diverses sèries d'anime, coproduïdes per TV Tokyo i OLM. Les sèries s'han doblat en diferents llengües incloent-hi el català.

### Sèries

* Inazuma Eleven (anime)
* Inazuma Eleven GO (anime)
* Inazuma Eleven: Ares
* Inazuma Eleven: Orion no Kokuin

### Pel·lícules

* Inazuma Eleven: Saikyō Gundan Ōga Shūrai
* Inazuma Eleven GO: Kyūkyoku no Kizuna Gurifon
* Inazuma Eleven GO vs. Danboru Senki W
* Inazuma Eleven: Chō Jigen Dream Match

## Manga

* Inazuma Eleven (manga)
* Inazuma Eleven GO (manga)
* HonoSuto! ~Gouenji no Hitorigoto~

## Referències

* ↑ «Inazuma Eleven Ares announced». [Consulta: 10 octubre 2017].
* ↑ «Inazuma Eleven: Great Road of Heroes delayed to 2023 in Japan, development update video» (en anglès americà), 02-04-2021. [Consulta: 12 octubre 2021].
* ↑ Stenbuck, Kite. «Inazuma Eleven New Game Gets Renamed to Victory Road of Heroes». Siliconera. [Consulta: 23 juliol 2022].
* ↑ «LEVEL-5 INTERNATIONAL AMERICA RECAPS THE LEVEL5 VISION 2013 LINE-UP». Arxivat de l'original el 14 de febrer de 2019. [Consulta: 2 març 2019].
* ↑ «Level-5 anuncia juego de 'Inazuma Eleven' para dispositivos móviles» (en castellà), 01-03-2019. [Consulta: 12 octubre 2021].
# Inayat Khan

Inayat Khan Rehmat Khan Pathan (Vadodara, 5 de juliol de 1882 - Nova Delhi, 5 de febrer de 1927) fou un teòleg i sufí musulmà de nacionalitat índia. Va ser el fundador del moviment Sufisme Universal, un moviment d'origen musulmà que es va proposar difondre a la cultura occidental el pensament islàmic.
El seu missatge de la unitat divina (tawhid) es va centrar en els temes de l'amor, l'harmonia i la bellesa. Ell va ensenyar que l'adhesió cega a qualsevol llibre fa que la religió no tingui esperit.

## Referències

* ↑ Susheela Misra, Great masters of Hindustani music, Hem Publishers (1981), p. 106
# Incident Pinnacle-Broken Arrow

Un Incident Pinnacle-Broken Arrow és una paraula codi, utilitzada per l'"United States National Military Command Center" (NMCC), per a designar un incident nuclear accidental sense risc de guerra atòmica.
Altres conceptes importants de la terminologia sobre incidents militars nuclears dels EUA són: l'Incident Pinnacle-Nucflash, (que gaudeix de la màxima prioritat en l'estructura de comunicació militar dels EUA), per a descriure una situació caracteritzada per la detonació, o possible detonació accidental, o no autoritzada, d'una arma nuclear que creï un risc de guerra atòmica; l'Incident Pinnacle-Empty Quiver, per a designar un cas de robatori, segrest o pèrdua d'una arma nuclear activa; o l'Incident Faded Giant per a assenyalar l'accident d'un reactor nuclear o altre accident radiològic que no afecti armes nuclears.

## Cultura popular

La pel·lícula Broken Arrow dirigida per John Woo comença amb un aparent incident Pinnacle-Broken Arrow, que finalment esdevé un incident Pinnacle-Empty Quiver, quan un grup de delinqüents intenta portar a terme el robatori d'armes nuclears.
# Inca dorsi-rogenc

El inca dorsi-rogenc (Incaspiza personata) és un ocell de la família dels tràupid (Thraupidae).

## Hàbitat i distribució

Habita zones àrides amb matoll i cactus als Andes, del nord-oest del Perú.

## Referències

* ↑ «Inca dorsi-rogenc». Cercaterm. TERMCAT, Centre de Terminologia. Rev. 20/10/2022(català)
# Ingmar De Poortere

Ingmar De Poortere (Gant, 27 de maig de 1984) és un ciclista belga, que fou professional des del 2003 al 2012. Combinava la carretera amb el ciclisme en pista, on va obtenir els majors èxits.

## Palmarès

* 2006
** Campió de Bèlgica en Persecució per equips (amb Tim Mertens, Kenny De Ketele i Steve Schets)
* 2007
** Campió de Bèlgica en Scratch
** Campió de Bèlgica en Persecució per equips (amb Tim Mertens, Kenny De Ketele i Dominique Cornu)

### Resultats a la Copa del Món

* 2008-2009
** 1r a Cali, en Madison

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Héctor Ortiz Benítez

Héctor Ortiz Benítez (Mèxic, 20 de desembre de 1928) fou un futbolista mexicà de la dècada de 1950.

## Trajectòria

Hèctor Ortiz va començar la seva carrera professional a finals de 1940 a les files del Club Deportivo Marte, passant el 1952 al CD Zacatepec. En aquest club romangué almenys fins a la temporada 1957-58. Jugà amb la selecció mexicana entre 1949 i 1957, disputant la Copa del Món de 1950 al Brasil.

## Referències

* ↑ Juan Cid y Mulet: Libro de Oro del Fútbol Mexicano, Tomo II, B. Costa-Amic, Ciutat de Mèxic, 1961, S. 278
* ↑ Juan Cid y Mulet: Libro de Oro del Fútbol Mexicano, Tomo III, B. Costa-Amic, Ciutat de Mèxic, 1961, S. 636
* ↑ «Mexico - List of Super Cup Winners». RSSSF. [Consulta: 1r abril 2015].
* ↑ «Fitxa a fifa.com». FIFA. Arxivat de l'original el 2015-06-10. [Consulta: 1r abril 2015].
# Iconographia Cormophytorum Sinicorum

Iconographia Cormophytorum Sinicorum o 中国高等植物图鉴 = Zhongguo gao deng zhi wu tu jian, (abreujat Iconogr. Cormophyt. Sin.), va ser una revista científica amb il·lustracions i descripcions botàniques que va ser publicada a Pequín des del 1972 fins al 1976.

## Referències

* ↑ A Tropicos

## Enllaços externs

* Descripció a IPNI
# Institut Catòlic d'Estudis Socials de Barcelona

Institut Catòlic d'Estudis Socials de Barcelona (ICESB) és una institució dependent de l'arquebisbat de Barcelona fundada el 1951 per Joan A. Ventosa i Emili Boix i Selva amb la finalitat de promoure l'estudi, la documentació, la docència i les publicacions sobre temes socials des d'una òptica cristiana.
La docència s'impartia a través de seccions com l'Escola Superior de Ciències Socials, fundada el 1966 i vinculada a la Facultat de Teologia de Catalunya; l'Escola Superior d'Assistents Socials, fundada el 1979 i que el 1983 esdevingué Escola Universitària de Treball Social; l'Escola de Treballadors Familiars, fundada el 1980; el Departament de Llengua i Cultura Catalanes, creat el 1976, i els Cursos de Formació Sociopolítica per a Joves, creats el 1979. Disposà també d'un Laboratori de Sociologia, que fa treballs d'investigació sociològica. Edità la revista Perspectiva Social. Fins al 1990 també edità Quaderns d'Orientació Familiar.
El 1985 va rebre la Creu de Sant Jordi. El 2002 fou absorbit per la Fundació Pere Tarrés i vinculat a la Universitat Ramon Llull.

## Directors de l'ICESB

* Josep Boix i Selva (1964-1974)
* Antoni Bascompte (1974-1978)
* Maria Martinell (1978-1998)
* Carles Armengol (1998-2002)

## Director de Laboratori de Sociologia

* Ramon Cotrina i Puig

## Vegeu també

* Les terceres vies a Europa
# Jalovec (Trenčín)

* No s'ha de confondre amb Jalovec (Žilina).
Jalovec és un poble i municipi d'Eslovàquia que es troba a la regió de Trenčín. La primera menció escrita de la vila es remunta al 1430.

## Referències

* ↑ «Trenčiansky kraj (Slovakia): Districts, Towns and Municipalities - Population Statistics, Charts and Map». [Consulta: 21 desembre 2021].
* ↑ «Obec». [Consulta: 23 desembre 2021].
# Jalpaïta

La jalpaïta és un mineral de la classe dels sulfurs. El nom prové de la localitat mexicana de Jalpa, Zacatecas. Fou descrita el 1858 pel mineralogista alemany August Breithaupt.

## Característiques

La jalpaïta és un mineral d'argent, coure i sofre, un sulfur de fórmula química Ag₃CuS₂. És molt freqüent que a més d'aquests dos metalls de la seva fórmula també porti impureses de ferro. És de color gris fosc i de ratlla negra. La seva duresa és de 2 a 2,5 a l'escala de Mohs, i la seva densitat és de 6,8 g/cm³. Cristal·litza en el sistema tetragonal en masses gruixudes, irregulars i laminars de fins a 5 cm. Acostuma a formar masses foliades i irregulars, tot i que també s'hi pot trobar com a inclusions en altres minerals.
Segons la classificació de Nickel-Strunz, la jalpaïta pertany a «02.BA: sulfurs metàl·lics amb proporció M:S > 1:1 (principalment 2:1) amb coure, argent i/o or» juntament amb els següents minerals: calcocita, djurleita, geerita, roxbyita, anilita, digenita, bornita, bellidoita, berzelianita, athabascaïta, umangita, rickardita, weissita, acantita, mckinstryita, stromeyerita, selenojalpaïta, eucairita, aguilarita, naumannita, cervel·leïta, hessita, chenguodaita, henryita, stützita, argirodita, canfieldita, putzita, fischesserita, penzhinita, petrovskaïta, petzita, uytenbogaardtita, bezsmertnovita, bilibinskita i bogdanovita.

## Formació

Es forma a baixes temperatures, per sota de 117 °C, en condicions de circulació hidrotermal, com a mineral secundari. Sol trobar-se associada en aquest ambient de formació a altres minerals com ara: acantita, mckinstryita, galena, esfalerita, pirita, calcopirita, stromeyerita, polibasita, pearceïta, tetraedrita, tennantita o plata nativa.

## Referències

* ↑ «Jalpaite» (en anglès). Mindat. [Consulta: 27 agost 2014].
* ↑ Anthony, J.W.; Bideaux, R.A.; Bladh, K.W. [et al.].. «Jalpaite». A: Handbook of Mineralogy (pdf). Chantilly, EUA: Mineralogical Society of America, 2005 [Consulta: 29 març 2012].
* ↑ Riba, O.; Melgarejo, J.C.; Mata, J.M. Vocabulari de mineralogia. Segons les normes de la International Mineralogical Association. Amb equivalències angleses. Edicions Universitat Barcelona, 2000. ISBN 9788493100100 [Consulta: 3 abril 2012].
* ↑ «Jalpaïta» (en anglès). Handbook of Mineralogy. [Consulta: 27 octubre 2016].
# Interacció social

La interacció social és un tipus d'intercanvi d'informació o comportament entre individus d'un grup. Ocupa un lloc intermedi entre la relació social i la simple reacció a un estímul provocat per un altre subjecte, ja que atorga un significat a les accions pròpies i les dels altres, que es condicionen mútuament (fet que no passa a estadis més simples) però no es correspon necessàriament a un seguit de normes que afecten a la personalitat, com succeeix a la relació social plena.
Viccionari
# Isòtops del moscovi

El moscovi (Mc) no té cap isòtop estable.

## Taula

| Símbol del núclid | Z(p) | N(n) | massa isotòpica(u) | període de semidesintegració |
| rang de variació natural (fracció molar) |||
| $^{287}$Mc | 115 | 172 | 287.19119(85)# | 32(+155-14) ms |
| $^{288}$Mc | 115 | 173 | 288.19249(92)# | 87(+105-30) ms |
| $^{289}$Mc | 115 | 174 | 289.19272(110)# | 10# s |
| $^{290}$Mc | 115 | 175 | 290.19414(106)# | 10# s |
| $^{291}$Mc | 115 | 176 | 291.19438(95)# | 1# min |

### Notes

* Els valors marcats amb # no estan derivats únicament de dades experimentals, sinó que en part es basen en tendències sistemàtiques. Els espins amb arguments d'assignació febles es troben entre parèntesis.
* Les incerteses es troben en forma concisa entre parèntesis després dels últims dígits corresponents. Els valors d'incertesa indiquen una desviació estàndard, tret de la composició isotòpica i la massa atòmica estàndard de la IUPAC, que utilitzen incerteses expandides.

## Referències

* Masses isotòpiques de l'Ame2003 Atomic Mass Evaluation Arxivat 2008-09-23 a Wayback Machine. by G. Audi, A.H. Wapstra, C. Thibault, J. Blachot and O. Bersillon in Nuclear Physics A729 (2003).
* Composicions isotòpiques i masses atòmiques estàndard de Atomic weights of the elements. Review 2000 (IUPAC Technical Report). Pure Appl. Chem. Vol. 75, No. 6, pp. 683-800, (2003) and Atomic Weights Revised (2005) Arxivat 2008-03-05 a Wayback Machine..
* Semivida, espín i dades d'isomers triades d'aquestes fonts:
** Audi, Bersillon, Blachot, Wapstra. The Nubase2003 evaluation of nuclear and decay properties, Nuc. Phys. A 729, pp. 3-128 (2003).
** National Nuclear Data Center, Brookhaven National Laboratory. Information extracted from the NuDat 2.1 database (retrieved Sept. 2005).
** David R. Lide (ed.), Norman E. Holden in CRC Handbook of Chemistry and Physics, 85th Edition, online version. CRC Press. Boca Raton, Florida (2005). Section 11, Table of the Isotopes.
Index de pàgines d'isòtops · Taula de núclids :
| Isòtop més lleuger | Isòtop actual | Isòtop més pesant |
| Isòtops del flerovi | Isòtops del moscovi | Isòtops del livermori |
# Indiscreet

Indiscreet és el nom de les següents obres:
* Indiscreet (pel·lícula de 1931), una pel·lícula protagonitzada per Gloria Swanson
* Indiscreet (pel·lícula de 1958), una pel·lícula romàntica protagonitzada per Ingrid Bergman i Cary Grant
* Indiscreta (Indiscreet), un telefilm americà de 1998
# Isi/Disi. Amor a lo bestia

Isi/Disi. Amor a lo bestia és una pel·lícula dirigida eor Chema de la Peña, es va estrenar el 2004.

## Argument

Isi i Disi, que ni són germans ni es diuen així, van néixer i es van criar a Leganés. Els seus àlies venen de la seva desbocada passió pel grup AC/DC, que, segons han sentit sempre, en anglès es pronuncia "isidisi".
Encara que passa ja dels trenta, Isi segueix vivint amb el seu pare, Eugenio, un veterà heavy que té un bar igual de heavy que ell: La Campana de l'Infern. La vida de la Isi transcorre plàcidament entre ajudarn el seu pare amb les escopinyes, especialitat de la casa, i assajar amb el seu grup, Ratamuerta, amb Disi i amb els seus companys el Pota i la Kuki.
Un dia, fent el repartiment setmanal d'escopinyes al bar de la universitat de Leganés, Isi pateix un canvi radical en trobar allà a l'amor de la seva vida. Vane és maca, simpàtica ,la noia perfecta. Isi s'ha enamorat.
Des d'aquest moment, el seu únic objectiu serà conquerir el cor de Vane, derrocant tots els obstacles que els separen, amb el seu amic inseparable Disi. No obstant això, l'objectiu no serà gens fàcil i els dos amics es veuran ficats en més d'un embolic.
En el seu afany de conquistar-la, Isi li assegura a Vane que és íntim amic de Joaquín Sabina, ídol de la noia. Vane li assegura que faria "qualsevol cosa" per conèixer. Isi no li queda més remei que renunciar als seus principis més "jevis" i aconseguir que es faci realitat el somni de la seva noia costi el que costi.

## Repartiment

| Actor | Paper |
| Santiago Segura | Isi |
| Florentino Fernández | Disi |
| Jaydy Michell | Vane |
| Ana Risueño | Debo |
| Miguel Ángel Rodríguez | Pota |
| Manolo de la Vega | Eugenio |
| José Luis Coll | Chinchón |
| Gran Wyoming | Metge |
| Máximo Valverde | Emilio |
| Miriam Díaz Aroca | Eva |
| Ruth Zanón | Kuki |
| Elia Galera | Sargento Sánchez |
| Eduardo Gómez | Agente Pitu |
| Miki Nadal | Lucas |
| Mono Burgos | Mono Burgos |
| Martín Czehwester | Manu |
| Fernando Chinarro | Sr. Puga |
| Palmira Santiago | Sra. Puga |
| Joaquín Sabina | Joaquín Sabina |

## Saga

* Isi & Disi, alto voltaje (2006)

## Enllaços externs

* CHC
# Iussúpovo

«Iussúpovo» té aquests significats:
* Iussúpovo (Saràtov), localitat de l'óblast de Saràtov, a Rússia
* Iussúpovo (Bélgorod), localitat de l'óblast de Bélgorod, a Rússia